Author: UNMS
Last saved by: spano

Dôvodová správa
k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení nariadenia vlády Slovenskej republiky č. 293/2002 Z. z.
I. Všeobecná časť
Predkladaný návrh nariadenia vlády Slovenskej republiky, ktorým sa mení nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení nariadenia vlády Slovenskej republiky č. 293/2002 Z. z. je upravený na základe požiadaviek expertov Európskej únie tak, aby v plnej miere zodpovedal právnemu stavu, ktorý platí v Európskej únii a mohol tak byť zaradené do druhej vlny napĺňania Protokolu k Európskej dohode o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov – PECA.
Materiál bol predložený na medzirezortné pripomienkové konanie, v ktorom sa vyjadrilo 22 oslovených subjektov, ktoré vzniesli 4 pripomienky. Jedna pripomienka Ministerstva vnútra Slovenskej republiky bola zásadná. Na rokovaní dňa 1.7.2003 bol rozpor po vysvetlení odstránení a ministerstvo na pripomienke naďalej netrvalo. Ostatné pripomienky boli zapracované. Materiál sa teda predkladá na rokovanie bez rozporov.
Predkladaný návrh nariadenia nepredstavuje žiadne nároky na štátny rozpočet čo potvrdilo Ministerstvo financií Slovenskej republiky svojim listom číslo 15309/2003-81 zo dňa 30.6.2003 a taktiež nebude mať vplyv na zamestnanosť v Slovenskej republike a preto nie je potrebné ho prerokovať v Rade hospodárskej a sociálnej dohody SR podľa zákona č. 106/1999 Z. z.
Doložka zlučiteľnosti nariadenia vlády s právom Európskych spoločenstiev a právom Európskej únie
1.	Navrhovateľ nariadenia vlády: Úrad pre normalizáciu, metrológiu a skúšobníctvo Slovenskej republiky.
2.	Názov návrhu: Nariadenie vlády Slovenskej republiky, ktorým sa mení nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení nariadenia vlády Slovenskej republiky č. 293/2002 Z. z.
3.	Záväzky Slovenskej republiky vo vzťahu k Európskym spoločenstvám a Európskej únii:
a)	Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení nariadenia vlády Slovenskej republiky č. 293/2002 Z. z. patrí medzi prioritné oblasti aproximácie práva obsiahnuté v článku 70 Európskej dohody o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na strane druhej. Problematika zákona o technických požiadavkách na výrobky a o posudzovaní zhody zahŕňa tieto prioritné oblasti aproximácie práva výslovne uvedené v článku 70 Normy a posudzovanie zhody: ochrana zdravia a života ľudí, zvierat a rastlín, ochrana spotrebiteľa, technické predpisy a normy, pričom oblasť elektromagnetickej kompatibility je upresnením požiadavky ochrany zdravia a života ľudí a ochrany spotrebiteľa. Návrh je prioritou aj podľa čl. 75 Európskej dohody o pridružení („priemyselné normy a hodnotenie ich zhodnosti“), Partnerstva pre vstup, Prioritných úloh vlády SR.
b) Problematika návrhu je upravená v kapitole č. 1 Slobodný pohyb tovaru.
4.	Problematika návrhu právneho predpisu:
a)	V práve Európskych spoločenstiev je upravená problematika návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení nariadenia vlády Slovenskej republiky č. 293/2002 Z. z. Smernicou Rady č. 92/42/EEC v znení Smernice Rady č. 93/68/EEC. Úradný preklad smernice a jej revízie je umiestnený na Centrálnej prekladateľskej jednotke Úradu vlády Slovenskej republiky na adrese www.approx.government.gov.sk,
b)	nie je upravená v práve Európskej únie.
5.	Stupeň zlučiteľnosti návrhu právneho predpisu s právom Európskej únie:
a)	Vyjadrenie stupňa kompatibility s právnou normou Európskych spoločenstiev - Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení nariadenia vlády Slovenskej republiky č. 293/2002 Z. z. je úplne kompatibilný.
6.	Gestor: Úrad pre normalizáciu, metrológiu a skúšobníctvo Slovenskej republiky.
7.	Účasť expertov pri príprave návrhu právneho predpisu a ich stanovisko k zlučiteľnosti návrhu s právom Európskej únie: podieľali sa experti EÚ, ktorí navrhli príslušné úpravy nariadenia.
II. Osobitná časť
K čl. I
K bodu 1
Ide o upresnenie prekladu príslušného ustanovenia smernice.
K bodu 2 a 4
Úprava textu v súvislosti s upresnením skutočného odborného pomenovania činnosti kotla.
K bodu 3
Ide o upresnenie prekladu príslušného ustanovenia smernice.
K bodu 5
Ide o gramatickú úpravu textu prílohy.
K Čl. II
Účinnosť nariadenia sa navrhuje od 1. augusta 2003.